The Exchange 106

The Exchange 106 (dahulunya dikenali sebagai: Menara TRX) merupakan pencakar langit yang telah siap dibina di Tun Razak Exchange, Kuala Lumpur. Pembinaan bermula pada 29 April 2016, dan dirancang siap dibina pada pertengahan 2019. Apabila siap dibina, ia akan mempunyai 106 tingkat dan mencapai ketinggian 492 meter secara langsung akan menggantikan Menara Berkembar Petronas sebagai bangunan tertinggi di Malaysia dan Asia Tenggara sebelum Menara Warisan Merdeka siap dibina yang dijangka pada 2022. Bangunan ini ialah pencakar langit kedua di Asia Tenggara. Projek dibangunkan oleh Mulia Group Malaysia dengan kerjasama kontraktor dari China Construction Eighth Engineering Bureau Co. Ltd. Bangunan ini juga merupakan bangunan tertinggi dibina oleh syarikat China di luar Tanah Besar China. Pembinaan Perancangan asal ketinggian bangunan ini ialah 439 m dengan 92 tingkat sebelum ketinggiannya dinaikkan kepaa 452.1 m, 0.2m lebih tinggi daripada Menara Berkembar Petronas. Kemudiannya, ketinggiannya dinaikkan lagi kepada 492.3 m dan mempunyai 106 tingkat. Perancangan asal bangunan ini juga menyatakan bahawa ia akan siap dibina pada 2021, namun dengan menggunakan teknologi dari China, satu tingkat dapat disiapkan dalam masa 2-3 hari.. Hal ini menyebabkan jangka masa pembinaan dipendekkan kepada 2018, tiga tahun lebih awal. Pengangkutan Bangunan ini akan mempunyai perkhidmatan Transit Aliran Massa Lembah Klang (KVMRT) melaui Stesyen MRT Tun Razak Exchange SBK20 . Lihat Juga Senarai bangunan tertinggi di Malaysia Senarai bangunan tertinggi di Kuala Lumpur Senarai bangunan tertinggi di dunia Senarai bangunan tertingggi pada masa hadapan Senarai bangunan 100 tingkat atau lebih Rujukan